钦定古今图书集成/明伦汇编/氏族典/第245卷 > 张九成
## 钦定古今图书集成/明伦汇编/氏族典/第245卷 > 张九成

按《宋史张九成传》：“九成，字子韶，其先开封人，徙居钱
塘。绍兴二年，上将策进士，诏考官直言者置高等，九
成对策，擢寘首选，授镇东军签判，吏不能欺，民冒鹾
禁。提刑张宗臣欲逮捕数十人，九成争之，宗臣怒，九
成即投檄归。赵鼎荐于朝，以太常博士召。既至，改著
作佐郎，迁著作郎，除浙东提刑，力辞，乃与祠以归。未”
几，召除宗正少卿。金人议和，九成持不可。秦桧恶之，
谪守邵州。丁父忧，既免丧，秦桧取旨，上曰：“自古朋党
畏人主知之，此人独无所畏，可与宫观。”先是，径山僧
宗杲善谈禅理，从游者众，九成时往来其问。桧恐其
议己，令司谏詹大方论其与宗杲谤讪朝政，谪居南
安军。桧死，起知温州。丐祠归，病卒。宝庆初，谥“文忠。”